അന്നമനട വ്യവസായ ഗ്രാമമാകും പദ്ധതി പ്രഖ്യാപിച്ച് മന്ത്രി പി രാജീവ് മാള അന്നമനട പഞ്ചായത്ത് ഇനിമുതല് വ്യവസായഗ്രാമമാകും. ഓരോ കുടുംബവും ഓരോ സംരംഭത്തിലേയ്ക്ക് എന്ന ലക്ഷ്യംവച്ച് നടപ്പാക്കുന്ന വ്യവസായഗ്രാമം പദ്ധതി പ്രഖ്യാപനത്തിന്റെയും ശില്പ്പശാലയുടെയും ഉദ്ഘാടനം വ്യവസായമന്ത്രി പി രാജീവ് നിര്വഹിച്ചു. അന്നമനടയെ വ്യവസായഗ്രാമമാക്കി മാറ്റുകയെന്ന സ്വപ്നപദ്ധതിക്കാണ് തുടക്കം കുറിക്കുന്നതെന്ന് മന്ത്രി പറഞ്ഞു. കാര്ഷിക ഗ്രാമമെന്നതില്നിന്ന് എങ്ങനെ അന്നമനടയെ വ്യവസായ ഗ്രാമമാക്കി മാറ്റാം എന്ന ആശയമാണ് സര്ക്കാരിന്റെയും വിവിധ വകുപ്പുകളുടെയും സഹായത്തോടെ പ്രാവര്ത്തികമാക്കുക. കര്ഷകന് കൂടുതല് വരുമാനം ഉണ്ടാകണമെങ്കില് ഉല്പ്പന്നങ്ങള്ക്ക് മൂല്യ വര്ധനയുണ്ടാകണം. ഭക്ഷ്യസംസ്കരണമാണ് ഇതിന് കണ്ടെത്തിയ പ്രധാനമാര്ഗം. മന്ത്രി പറഞ്ഞു. പത്രാധിപര് കെ സുകുമാരന് സ്മാരക പുരസ്കാരത്തിന് അര്ഹനായ ഇ പി രാജീവിന് മൊമെന്റോ നല്കി മന്ത്രി ആദരിച്ചു. വി ആര് സുനില്കുമാര് എംഎല്എ അധ്യക്ഷനായി. കൃഷി, കാര്ഷിക ഭക്ഷ്യാധിഷ്ഠിത ഉല്പ്പന്നങ്ങള്, പാലുല്പ്പന്നങ്ങള്, കന്നുകാലി വളര്ത്തല്, മത്സ്യകൃഷി, റെഡിമെയ്ഡ്സ് ഗാര്മെന്റ്സ്, ഇലക്ട്രിക്കല് ആന്ഡ് ഇലക്ട്രോണിക്സ്, മൃഗസംരക്ഷണം, കരകൗശലം, ടൂറിസം, വിവരസാങ്കേതിക വിദ്യ, പരമ്ബരാഗത മേഖലകള്, സേവനം തുടങ്ങിയ മേഖലകളില് സൂക്ഷ്മ, ചെറുകിട വ്യവസായ സംരംഭങ്ങള് സ്ഥാപിക്കുകയാണ് ലക്ഷ്യം. ജില്ലാ പഞ്ചായത്ത് പ്രസിഡന്റ് പി കെ ഡേവിസ് ഹെല്പ്പ് ഡെസ്ക് ഉദ്ഘാടനം ചെയ്തു. ജില്ലാ പഞ്ചായത്ത് അംഗം ശോഭന ഗോകുല്നാഥ്, ബ്ലോക്ക് വൈസ് പ്രസിഡന്റ് ഒ സി രവി, അന്നമനട പഞ്ചായത്ത് പ്രസിഡന്റ് പി വി വിനോദ്, വൈസ് പ്രസിഡന്റ് ടെസി ടൈറ്റസ്, ടി കെ സതീശന്, സിന്ധു ജയന്, കെ ഇ ഇക്ബാല്, ജില്ലാ വ്യവസായ കേന്ദ്രം മാനേജര് ഡോ. കൃപകുമാര്, കുടുംബശ്രീ ജില്ലാ കോഓര്ഡിനേറ്റര് ജ്യോതിഷ് കുമാര് എന്നിവര് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഹര്ത്താല് തൊഴില്മേഖല സ്തംഭിച്ചു കര്ഷകരുടെ ഐക്യദാര്ഢ്യം ബിജെപി കോഴ: ശബ്ദസാമ്ബിള് നല്കാന് കെ സുരേന്ദ്രന് നോട്ടീസ് അണക്കെട്ടുകളില് ആശങ്ക വേണ്ട പ്രധാന ജലസംഭരണികള് തുറക്കേണ്ട സാഹചര്യമില്ലെന്ന് കെഎസ്ഇബി